\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Καθορισμός Αποδοχών Εποχιακού Προσωπικού στους ΟΕΒ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1) Στο Νόμο 4093/2012, Άρθρο 1, Παράγραφος Γ, περίπτ. 12, σελ. 5529 (ΦΕΚ 222/12-11-2012, Τεύχος Α΄), διαβάζουμε:

«**12. Οι διατάξεις του Κεφαλαίου Δεύτερου του ν. 4024/2011 που α­φορούν το βαθμολογικό και μισθολογικό καθεστώς των υπαλλήλων του άρθρου 4 του ίδιου νόμου, έχουν ανάλογη εφαρμογή, από 1/1/2013, και στο προσωπικό των νομικών προσώπων ιδιωτικού δικαίου (Ν.Π.Ι.Δ.)**, που ανήκουν στο Κράτος ή σε Ν.Π.Δ.Δ. ή σε Ο.Τ.Α., κατά την έννοια της επίτευξης κρατικού ή δημόσιου ή αυτοδιοικητικού σκοπού, ε­ποπτείας, διορισμού και ελέγχου της πλειοψηφίας της Διοίκησής τους, **συ­μπεριλαμβανομένων και των Γενικών και Τοπικών Οργανισμών Εγ­γείων Βελτιώσεων**…».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

2) Στην Αριθμ. Πρωτ.: οικ.2/85127/0022, Αθήνα, 22/11/2012, Γενικό Λο­γιστήριο του Κράτους, Δ./νση: 22η Μισθολογίου, εγκύκλιο του Υπουργείου Οι­κονομικών, διαβάζουμε:

 **«Επί της περ. 12**

Με τις διατάξεις της περ. 12, προβλέπεται ότι οι διατάξεις που αφορούν το βαθμολογικό και μισθολογικό καθεστώς των υπαλλήλων του άρθρου 4 του Κεφαλαίου Δεύτερου του ν. [4024/2011](http://www.taxheaven.gr/laws/law/index/law/396) έχουν ανάλογη εφαρμογή, **από 1-1-2013**, και στο προσωπικό των νομικών προσώπων ιδιωτικού δικαίου (Ν.Π.Ι.Δ.), που ανήκουν στο Κράτος ή σε Ν.Π.Δ.Δ. ή σε Ο.Τ.Α., κατά την έννοια της επίτευξης κρατικού ή δημόσιου ή αυτοδιοικητικού σκοπού, ε­ποπτείας, διορισμού και ελέγχου της πλειοψηφίας της Διοίκησής τους, συ­μπεριλαμβανομένων των Γενικών και Τοπικών Οργανισμών Εγγείων Βελ­τιώσεων, ή επιχορηγούνται τακτικά, σύμφωνα με τις κείμενες διατάξεις, από πόρους των ως άνω φορέων κατά 50% τουλάχιστον του ετήσιου προ­ϋπολογισμού τους, καθώς και των λοιπών δημόσιων επιχειρήσεων, οργα­νισμών και ανωνύμων εταιρειών, που υπάγονται στο πεδίο εφαρμογής των διατάξεων του Κεφαλαίου Α' του ν. [3429/2005](http://www.taxheaven.gr/laws/law/index/law/241) (ΦΕΚ 314 Α'), όπως έχουν τροποποιηθεί με τις διατάξεις της [παρ. 1 α του άρθρου 1](http://www.taxheaven.gr/laws/view/index/law/3899/year/2010/article/1/paragraph/1)του ν. [3899/2010](http://www.taxheaven.gr/laws/law/index/law/270) (ΦΕΚ 212 Α').

**Από την ημερομηνία αυτή παύουν να ισχύουν όλες οι συλλογικές συμβάσεις εργασίας, καθώς και όλες οι διατάξεις νόμων, οι υπουργι­κές, κανονιστικές εν γένει ή διαιτητικές αποφάσεις, καθώς και οι απο­φάσεις των οργάνων διοίκησης κλπ, κατά το μέρος που ρυθμίζουν τις αποδοχές του προσωπικού των παραπάνω νομικών προσώπων».**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

3) Στην Αριθμ. Πρωτ.:2/3703/0022/ 25-1-2012 του Υπουρ­γείου Οικονο­μικών, Γενικό Λογιστήριο του Κράτους, Γενική Δ/νση Μι­σθών, Δ/νση 22η Μι­σθολογίου, Τμήμα Β, σελ. 1-2, εγκύκλιο του Υπουργείου Οικονομικών, διαβά­ζουμε:

**Κατάργηση όλων των παλιών επιδομάτων**

«Α. Σύμφωνα με τις διατάξεις του άρθρου 30 παράγρ. 1 του Ν. 4024/2011 (ΦΕΚ 226 Α) και την αριθμ. 2/784000/0022/14-11-2011 (ΑΔΑ: 4577H-5ΕΤ) εγκύκλιο του Αναπληρωτή υπουργού Οικονομικών για την εφαρμογή των διατάξεων του ανωτέρω Νόμου, πέραν των επιδο­μάτων και παροχών του ανωτέρω νόμου όλα τα λοιπά επιδόματα, αμοιβές και αποζη­μιώσεις, που καταβάλλονταν στους υπαλλήλους που εμπίπτουν στις δια­τάξεις του Κεφαλαίου Δευτέρου του νόμου αυτού, μέχρι την έναρξη της ισχύος του (1-11-2011), με οποιαδήποτε ονομασία, καταργού­νται.

Β. …

Γ. Η αποζημίωση για την υπερωριακή απασχόληση, που καθορίζεται με τις διατάξεις του άρθρου 20 του Ν. 4024/2011 δεν έχει καμία απολύ­τως σχέση με το ποσοστό 25% που προβλέπεται στην παρ. 4 του άρθρου 21 του ιδίου νόμου.

Δ. ….

Ε. Σε περίπτωση που οι αποζημιώσεις και απολαβές ενός υπαλλήλου προερχόμενες από συλλογικά όργανα υπερβαίνουν το ποσοστό 25% της παρ. 4 του άρθρου 21 του Ν. 4024/2011, σύμφωνα με τα ανωτέρω οριζό­μενα, θα πρέπει να προβείτε στην περικοπή των συγκεκριμένων αμοιβών μέχρι το εν λόγω ποσοστό».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Γενικά όμως, ισχύει το Αριθμ. πρωτ.: οικ. 2/13917/0022/17-2-2012, έγ­γραφο του Γενικού Λογιστηρίου του Κράτους (ΑΔΑ: Β44ΡΗ-ΟΨΣ), που αναφέρει τα εξής (βλέπε παρακάτω):

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΑΔΑ: Β44ΡΗ-ΟΨΣ |
| ΥΠΟΥΡΓΕΙΟ ΟΙΚΟΝΟΜΙΚΩΝ  |  |
| ΓΕΝΙΚΗ ΓΡΑΜ. ΔΗΜ/ΚΗΣ ΠΟΛΙΤΙΚΗΣ  |  |
| ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ | Αθήνα, 17/2/2012 |
| ΓΕΝΙΚΗ Δ/ΝΣΗ ΜΙΣΘΩΝ | Αριθ.Πρωτ.: οικ. 2/13917/0022 |
| ΔΙΕΥΘΥΝΣΗ:22η ΜΙΣΘΟΛΟΓΙΟΥ |  |
| Ταχ. Δ/νση: Πανεπιστημίου 37 |  |
| 101 65 – Αθήνα |  |
| Πληροφορίες: Ν. Παπατζανάκη |  |
| Τηλέφωνο: 210 33 38 478 |  |
| Fax: 210 33 38 208 |  |

**ΘΕΜΑ:** «Καθορισμός αποδοχών του προσωπικού με σχέση εργασίας ι­διωτικού δικαίου ορισμένου χρόνου που απασχολείται στο Δημόσιο, Ν.Π.Δ.Δ. και Ο.Τ.Α. και των αναπληρωτών εκπαιδευτικών».

**ΚΟΙΝΗ ΑΠΟΦΑΣΗ**

**ΟΙ ΥΠΟΥΡΓΟΙ**

|  |  |
| --- | --- |
| **ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ &** | **ΟΙΚΟΝΟΜΙΚΩΝ** |
| **ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ** |  |

Έχοντας υπόψη:

1. Τις διατάξεις του άρθρου 22 παρ. 2 και 4 του Ν. 4024/2011 «Συνταξιο­δοτικές ρυθμίσεις, ενιαίο μισθολόγιο – βαθμολόγιο, εργασιακή εφεδρεία και άλλες διατάξεις εφαρμογής του

Μεσοπρόθεσμου Πλαισίου Δημοσιονομικής Στρατηγικής 2012-2015» (ΦΕΚ 226 Α΄).

2. Τις διατάξεις του άρθρου 90 του Π.Δ. 63/2005 (ΦΕΚ 98 Α΄).

3. Τις διατάξεις του π.δ. 185/2009 (ΦΕΚ 213 Α΄) και τις διατάξεις του π.δ. 65/2011 (ΦΕΚ 147 Α΄).

4. Τις διατάξεις του π.δ.110/2011 (ΦΕΚ 243 Α΄).

5. Την αριθμ. Υ25/6-12-2011 Απόφαση του Πρωθυπουργού «Καθορισμός αρμοδιοτήτων των Αναπληρωτών Υπουργών Οικονομικών Φίλιππου Σα­χινίδη και Παντελή Οικονόμου» (ΦΕΚ 2792 Β΄).

6. Την αριθμ. 23564/25-11-2011 Απόφαση του Πρωθυπουργού «Ανάθεση αρμοδιοτήτων στους Υφυπουργούς Διοικητικής Μεταρρύθμισης και Ηλε­κτρονικής Διακυβέρνησης, Κωνσταντίνο Ρόβλια και Παντελή Τζωρτζάκη» (ΦΕΚ 2741 Β΄).

7. Το γεγονός ότι, από τις διατάξεις αυτής της απόφασης προκαλείται δα­πάνη, το ύψος της οποίας δεν είναι δυνατόν να προσδιοριστεί.

**αποφασίζουμε:**

**1.** Το προσωπικό με σχέση εργασίας ιδιωτικού δικαίου ορισμένου χρόνου του Δημοσίου, Ν.Π.Δ.Δ. και Ο.Τ.Α. καθώς και οι αναπληρωτές εκπαιδευ­τικοί λαμβάνουν το βασικό μισθό που αντιστοιχεί στον εισαγωγικό βαθμό της κατηγορίας τους, σύμφωνα με τις διατάξεις των άρθρων 12 και 13 του ν. 4024/2011 (ΦΕΚ 226Α).

**2.** Για τη μισθολογική εξέλιξη του ανωτέρω προσωπικού στα Μ.Κ. του άρθρου 12 του ανωτέρω νόμου, λαμβάνεται υπόψη χρόνος προϋπηρεσίας μέχρι επτά (7) έτη, σύμφωνα με τις διατάξεις των παρ. 1, 3 και 4 του άρ­θρου 6 του ίδιου νόμου.

**3.** Πέραν του βασικού μισθού, οι ανωτέρω δικαιούνται τα επιδόματα και τις παροχές, που προβλέπονται από τις διατάξεις των άρθρων 15, 16, 17 και 20, του Ν. 4024/2011 (ΦΕΚ 226Α), εφόσον τηρούνται οι προϋποθέσεις χορήγησής τους. Για τυχόν περικοπή των αποδοχών των ανωτέρω εφαρ­μογή έχουν οι διατάξεις του άρθρου 23 του ανωτέρω νόμου. Για το προ­σωπικό που υπηρετεί κατά την έναρξη ισχύος του νέου μισθολογίου (1-11-2011), εφαρμογή έχουν και οι διατάξεις του άρθρου 29 παρ.2 του ίδιου νόμου

**4.** Η παρούσα απόφαση ισχύει από 1-11-2011 και από την ημερομηνία αυτή παύουν να ισχύουν οι αριθμ. 2/5916/0022/2-2-2004 (ΦΕΚ 214 Β΄) και 2/7093/0022/5-2-2004 (ΦΕΚ 215 Β΄) Κ.Υ.Α., καθώς και κάθε άλλη ρύθμιση (υπουργική απόφαση κ.λπ.) που καθορίζει αποδοχές του με ο­ποιαδήποτε ιδιότητα προσωπικού με σχέση εργασίας ιδιωτικού δικαίου ο­ρισμένου χρόνου ή διάρκεια του Δημοσίου, των Ν.Π.Δ.Δ. και των Ο.Τ.Α.

Η απόφαση αυτή να δημοσιευθεί στην Εφημερίδα της Κυβερνήσεως.

|  |  |
| --- | --- |
| **Ο ΥΦΥΠΟΥΡΓΟΣ** | **Ο ΑΝΑΠΛΗΡΩΤΗΣ ΥΠΟΥΡΓΟΣ** |
| **ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ &** | **ΟΙΚΟΝΟΜΙΚΩΝ** |
| **ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ** |  |
|  |  |  |
| **ΚΩΝΤΑΝΤΙΝΟΣ ΡΟΒΛΙΑΣ** | **ΦΙΛΙΠΠΟΣ ΣΑΧΙΝΙΔΗΣ** |

Κοινοποίηση:

**1. Υπουργείο Διοικητικής Μεταρρύθμισης**

**και Ηλεκτρονικής Διακυβέρνησης**

Γεν. Δ/νση Κατάστασης Προσωπικού

Δ/νση Προσωπικού Ιδιωτικού Δικαίου

Τμήμα Προσωπικού Ιδιωτικού Δικαίου

Δημοσίου Τομέα

Βασ. Σοφίας 15

10674 Αθήνα

**2. Γραφείο Γενικού Γραμματέα**

**Δημοσιονομικής Πολιτικής**

**3. Γεν. Γραμματεία της Κυβέρνησης.**

**4. Εθνικό Τυπογραφείο (για τη δημοσίευση).**

**Εσωτ. Διανομή: Δ22-Β΄**

**Ακριβές Αντίγραφο**

**Ο Προϊστάμενος Διεκπ/σης α.α.**